**Немерелеріңізге айта алатын 7 нәрсе**

***“Иемізбен жасасқан Келісімін бұзбайтын,***

***Оның бұйрықтарын есінде сақтайтын,***

***Әрі солар бойынша жүріп-тұратын***

***Адамдардың келер ұрпақтарына дағы***

***Құдайдың әділдігі жетіп тұрады.”***

***Забур 102:18***

Сіздің немереңіз бар ма?

Егер мен немерелерімнің осындай сүйкімді, олармен уақыт өткізу соншалықты қызық болатынын білгенімде, алдымен соларды дүниеге әкелетін едім! :) Ата-әжелер, сіз немерелеріңіздің өміріне күшті әсер ете аласыз. Сіз олардың өміріндегі маңызды қолдаушы, сенімді досы бола аласыз, әсіресе жасөспірім кездерінде. Тұңғыш немерем дүниеге келгеннен бастап, мен сегіз немеремнің әрқайсысына хат жаздым.

Міне, мен не жаздым:

Мен сендердің әрқайсыңды қатты жақсы көремін және бәріңнің колледж, университет бітіріп, бір күні ата-аналарың сияқты үйленетін күнді көруді жоспарлап отырмын, бірақ егер мен ол уақытқа жете алмасам, мен сендерден күтетін жеті тілегім бар, сендердің бұл тілектерімді білгендеріңді қалаймын – бұл нәрселерді тек сендер ғана жасай аласыңдар.

**1)** **Иса Мәсіхпен тығыз қарым-қатынаста болыңдар.** Мен сендердің Исаның кім екенін біліп, өздеріңді мәсіхші деп санағандарыңды ғана емес, Оған толық бағышталғандарыңды қалаймын. Сендер Құдайға сенетін және Исаның соңынан еретін отбасынан шыққансындар. Сендердің әрқайсыларың Исаға сеніп, Оның соңынан ерулерің керек.

**2)** **Ненің дұрыс, ненің бұрыс екенін түсініп, дұрыс жолды таңдаңдар.** Әрине, біз бәріміз қателесеміз, бірақ бір қатені екі рет жасамаңдар. Қателіктеріңнен үйреніңдер. Сендер мәсіхшілер үйінде тәрбиелендіңдер, иә, бірақ өз беттеріңше шешім қабылдауға тура келетін кездер болады. Өздеріңе: «Не істеуім керек?» деген сұрақты қойыңдар. Содан кейін қаншалықты қиын болса да, дұрыс нәрсені таңдауға батыл болыңдар.

**3) Өз беттеріңше тұруға батыл болыңдар.** Өзгерелерден ерекше болған оңай емес, иә, бірақ кейде: “Жоқ, мен мұны істемеймін” деп айту керек кездер болады.Достарыңды ақылмен таңдаңдар, өйткені олар сендерге үлкен әсер етеді. Естеріңде болсын, басқаша болып, өз жолдарыңмен жүру жаман емес.